ระเบียบคณะกรรมการข้าราชการฝ่ายศาลปกครอง ว่าด้วยลูกจ้างของสำนักงานศาลปกครอง พ.ศ. 2542
ระเบียบคณะกรรมการข้าราชการฝ่ายศาลปกครอง
ระเบียบคณะกรรมการข้าราชการฝ่ายศาลปกครอง
ว่าด้วยลูกจ้างของสำนักงานศาลปกครอง
พ.ศ.
2542
-------------------
 อาศัยอำนาจตามความในมาตรา
84 (11) แห่งพระราชบัญญัติจัดตั้งศาลปกครอง
และวิธีพิจารณาคดีปกครอง พ.ศ. 2542
คณะกรรมการข้าราชการฝ่ายศาลปกครองออกระเบียบไว้ 
ดังต่อไปนี้
 ข้อ
1 ระเบียบนี้เรียกว่า "ระเบียบคณะกรรมการข้าราชการฝ่ายศาลปกครอง ว่าด้วย
ลูกจ้างของสำนักงานศาลปกครอง พ.ศ. 2542"
 ข้อ
2 ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
 ข้อ
3 เพื่อประโยชน์ในกิจการของสำนักงานศาลปกครอง สำนักงานศาลปกครองอาจจ้าง
ลูกจ้างประจำและลูกจ้างชั่วคราวไว้เพื่อปฏิบัติราชการได้ตามจำนวนที่สมควร
แต่ต้องไม่เกินกรอบ
อัตรากำลังและตำแหน่งที่เลขาธิการสำนักงานศาลปกครองกำหนดโดยได้รับอนุมัติจาก
คณะกรรมการข้าราชการฝ่ายศาลปกครอง
 ข้อ
4 ให้นำระเบียบกระทรวงการคลัง ระเบียบอื่น และมติคณะรัฐมนตรี ในส่วนที่ใช้
บังคับแก่ลูกจ้างประจำและลูกจ้างชั่วคราวของส่วนราชการ
มาใช้บังคับแก่ลูกจ้างประจำและลูกจ้าง
ชั่วคราวของสำนักงานศาลปกครองโดยอนุโลม และในกรณีที่ระเบียบหรือมติคณะรัฐมนตรีใด
กำหนด ให้คณะรัฐมนตรีกระทรวงการคลัง หรือกรมบัญชีกลาง
แล้วแต่กรณี เป็นผู้มีอำนาจตกลง 
เห็นชอบ อนุมัติ ชี้ขาดหรือวินิจฉัย
ให้เลขาธิการสำนักงานศาลปกครองเป็นผู้ใช้อำนาจดังกล่าว
แทนเท่าที่สภาพของเรื่องจะเปิดช่องให้กระทำได้
  ในส่วนที่เกี่ยวกับบัญชีถือจ่ายค่าจ้างประจำ
ให้เลขาธิการสำนักงานศาลปกครองเป็นผู้มี
อำนาจตรวจสอบ ยืนยัน และอนุมัติบัญชีถือจ่ายดังกล่าว
เมื่อได้อนุมัติแล้ว ให้สำเนาให้สำนักงาน
งบประมาณและกรมบัญชีกลางทราบ
เพื่อประโยชน์ในการเตรียมการจัดทำและเบิกจ่ายงบประมาณ 
งบกลางรายการที่ลูกจ้างประจำและลูกจ้างชั่วคราวของสำนักงานศาลปกครองพึงได้รับจากงบกลาง
เช่นเดียวกับลูกจ้างของส่วนราชการอื่น
 ข้อ
5 เพื่อประโยชน์ในการรับบำเหน็จของลูกจ้างของสำนักงานศาลปกครองตามระเบียบ
กระทรวงการคลัง ว่าด้วยบำเหน็จลูกจ้าง
ให้ถือเวลาราชการของผู้ที่โอนมาเป็นลูกจ้างของสำนักงาน
ศาลปกครองในขณะที่เป็นลูกจ้างของส่วนราชการอื่น
เป็นเวลาราชการของลูกจ้างของสำนักงาน
ศาลปกครองตามระเบียบนี้ด้วย
 ข้อ
6 ให้คณะกรรมการข้าราชการฝ่ายศาลปกครองมีอำนาจตีความและวินิจฉัยปัญหา
เกี่ยวกับการปฏิบัติตามระเบียบนี้
 ข้อ
7 ให้เลขาธิการสำนักงานศาลปกครองเป็นผู้รักษาการตามระเบียบนี้ และให้มีอำนาจ
ออกประกาศ คำสั่ง
หลักเกณฑ์และวิธีการเพื่อประโยชน์ในการปฏิบัติตามระเบียบนี้

 ประกาศ
ณ วันที่ 23 ธันวาคม พ.ศ. 2542
  อักขราทร
จุฬารัตน
 
กรรมการข้าราชการฝ่ายศาลปกครอง
  ทำหน้าที่ประธานกรรมการข้าราชการฝ่ายศาลปกครอง